Agan Kaja

Agan Kaja ose Koja (1892-1929) ishte një klerik mysliman dhe veprimtar politik shqiptar nga Plava, Mali i Zi i sotëm. Ai ishte anëtar i Komitetit për Mbrojtjen Kombëtare të Kosovës dhe luftoi si kaçak kundër trupave kufitare jugosllave pas vitit 1919 kur rajoni i tij u bë pjesë e Jugosllavisë. U vra nga agjentët jugosllavë në Tropojë më 1929. Në vitin 1992, në 80-vjetorin e shpalljes së Pavarësisë së Shqipërisë u nderua me Urdhrin e Lirisë (Klasi I) i Shqipërisë.

 Biografia 
Agan Kaja ka lindur në Përnjavor të Plavës me shumë gjasa në vitin 1892, megjithëse në gurin e varrit të tij shënohet viti 1885 si viti i lindjes. Ai studioi teologjinë islame dhe ishte imam i Plavës para Luftës së Parë Botërore. Në Luftën e Parë Botërore, ai ishte një oficer i graduar në ushtrinë austro-hungareze.  Në vitin 1918, kur lufta po i afrohej fundit dhe shumë shqiptarë që kundërshtonin pushtimin austro-hungarez ishin burgosur, ai çarmatosi trupat austro-hungareze në Plavë dhe vrau komandantin e tyre.  Armët iu shpërndanë vendasve për t'u përgatitur kundër një aneksimi të ardhshëm jugosllav. Koja iu bashkua Komitetit për Mbrojtjen Kombëtare të Kosovës dhe ishte anëtar i komitetit vendor Plavë-Gucia. Pas vrasjes së Ismail Nikoçit në vitin 1919, ai mori drejtimin e refugjatëve që kishin ikur në Shqipëri pasi ushtria jugosllave sulmoi rajonin. Në Shqipëri, Agan Kaja u vendos në zonën e Tropojës afër kufirit të ri ndërmjet Shqipërisë dhe Jugosllavisë. Ai udhëhoqi një grup kaçakësh që luftuan kundër ushtrisë jugosllave në viset kufitare. Në një përleshje të tillë, grupi i tij ekzekutoi katër oficerë jugosllavë dhe çarmatosi 50 rekrutët. Në Tropojë, Koja u bë imam në një xhami të zonës. Qeveria jugosllave vendos një shpërblim për vrasjen e tij - si për shumë kaçakë të tjerë. U vra në Tropojë në vitin 1929. Ai konsiderohet si një hero lokal në Sanxhak si nga shqiptarët ashtu edhe nga boshnjakët.

 Shih edhe 
 Lidhja e Prizrenit
 Rilindja Kombëtare

 Literatura 




 Referime 

Kategoria:Shqiptarë në shekullin e XX
Kategoria:Shqiptarë në shekullin e XIX
Kategoria:Vdekje 1929
Kategoria:Lindje 1892
Kategoria:Njerëz nga Plava
Kategoria:Klerikë shqiptarë